Melaney Ricardo

Agnes Melanie Siahaan utawi langkung misuwur kanthi asma Melaney Ricardo (miyos ing kutha Medan nalika tanggal 24 Fèbruari 1981) inggih punika salah satunggalipun panatacara utawi presenter ing Indonesia ingkang gadhah profési sanès minangka panyiar radhio ingkang misuwur amargi kawasisanipun anggénipun micara. Panjenenganipun ugi misuwur minangka artis ingkang kathah kawasisanipun. Sanèsipun dados panyiar radhio lan panatacara, panjenenganipun ugi naté dados DJ (Disc Joki) lan mucal. Melaney Ricardo ugi naté nyobi jagad lawak ing Trans TV Studio 1 ing taun 2010. Ing acara punika lawak punika, Melaney Ricardo akting sesarengan kaliyan Aming, Indra Birowo, Ronal Surapradja, lan Nino Fernandez.Melanie Ricardo dipunundhuh tanggal 21 September 2011)

Melaney Ricardo miyos ing kutha Medan nalika tanggal 24 Fèbruari 1981. Nanging Melaney gesang ing Medan namung satunggal taun kemawon, amargi ramanipun, Melaney Ricardo pindhah tugas dhateng Jakarta. Melaney Ricardo punika putri kaping satunggal saking tiga sadhèrèk. Rayinipun ingkang kapisan (kacékipun kalih taun) namanipun Nana Ricardo sapunika dados manager pribadinipun Melaney Ricardo. Rayinipun ingkang angka kaping kalih, Roy Ricardo ugi nyambut damel dados panyiar radhio. Nalika alitipun Melaney Ricardo kalebet lare ingkang sipatipun kados tiyang jaler.Melaney Ricardo Si ”Buntelan Gendut” yang Jadi Selebriti (1)  dipunundhuh tanggal 21 September 2011) Melaney Ricardo gadhah garwa Tyson Lynch James, wargi nagari Australia, sasampunipun pacaran satunggal taun setengah, lajeng kekalihipun palakrami nalika tanggal 31 Juli 2011.

 Cathetan suku 

 Pranala njawi 
[Melanie Ricardo]

Kategori:Artikel mawa basa krama